Embalse kjernekraftverk

Embalse kjernekraftverk (spansk: Central Nuclear Embalse) er et kjernekraftverk i Argentina som produserer elektrisk kraft. Det ligger på sørsiden av en kunstig innsjø på Río Tercero, i nærheten av byen Embalse i provinsen Córdoba. Anlegget ligger omtrent 110 km sørvest for byen Córdoba, og er et av Argentinas i alt to operative kjernekraftverk. Byggingen av kjernekraftverket begynte i 1974, og det ble satt i gang i 1981. Anleggets ene reaktor er av typen CANDU tungtvannsreaktor (PHWR), og den benytter naturlig uran (med 0,72 % av 235U) som brensel og tungtvann som kjølemiddel og moderator. Kraftverket har en termisk effekt på 2 109 MW og produserer maksimalt om lag 648 MW elektrisk kraft. Dette utgjorde i 2005 ca. 4,5 % av elektrisitetsproduksjonen i det argentinske strømnettet. I 2006 var årsproduksjonen på rundt 5 052 GWh. Anlegget har ikke vært i drift siden 2015. Produksjon Årsproduksjonen ved kjernekraftverket i GWh: Referanser Eksterne lenker Offisielt nettsted (en) Embalse Nuclear Power Plant – kategori av bilder, video eller lyd på Commons